Дарэчы, прадстаўнікі руху за адраджэнне мовы скотс расказалі пра кнігу пра вынайдзеныя мовы, дзе згадваецца і сінтэтычная літаратурная скотс. Верагодна, гэта кніга пад рэдакцыяй Майкла Адамса “Ад эльфійскай да клінгонскай: даследаванне вынайдзеных моў”. Трэба, аднак, сказаць, што ў кнізе, апроч моваў хобітаў, оркаў і эльфаў, створаных Дж. Толкіенам, ці навамовы Дж. Оруэла, сур’ёзна аналізуюцца працэсы адраджэння і ўзнаўлення жывых моў, напрыклад, іўрыту, гавайскай, шэрагу меншасных еўрапейскіх моў, а таксама міжнародныя мовы, напрыклад, эсперанта. Верагодна, у гэтай кнізе згадана і гэльская мова. Выступ сп. МакКлюэра называўся “Захаванне, адраджэнне ці вынаходніцтва скотс?”.